**SVEUČILIŠTE U SPLITU, MEDICINSKI FAKULTET**

**Šoltanska 2A, 21000 Split**

 **OIB: 02879747067**

**RKP: 22451**

Klasa: 400-02/24-01/0001

Ur. broj: 2181-198-04-07-24-0001

 U Splitu, 12.12.2024.

**OBRAZLOŽENJE POSEBNOG DIJELA FINANCIJSKOG PLANA MEDICINSKOG FAKULTETA U SPLITU ZA RAZDOBLJE 2025.-2027.**

1. **UVOD - sažetak djelokruga rada Fakulteta**

Medicinski fakultet u Splitu (MEFST) javno je visoko učilište u sastavu Sveučilišta u Splitu koje ustrojava i izvodi sveučilišne studije, znanstveni i visokostručni rad u znanstvenom i obrazovnom području biomedicine i zdravstva.

Ustrojbene jedinice Fakulteta kroz koje se navedeni rad provodi su zavodi, katedre, klinike, klinički zavodi i nastavne baze, centri za istraživanja u području biomedicine i zdravstva, odsjeci i laboratoriji, te dekanat i knjižnica.

Medicinski fakultet u Splitu usmjeren je prema izvrsnosti u biomedicinskim istraživanjima i medicinskoj edukaciji. Misija Medicinskog fakulteta u Splitu je promicanje izvrsnosti medicinske struke objedinjujući nastavno-obrazovnu i znanstveno-istraživačku djelatnost s ciljem postizanja optimalnog znanja, vještina i stavova, te svekolike odgovornosti i etičnosti zdravstvenih djelatnika u službi zajednice te kontinuirano unaprjedivanje znanstvene izvrsnosti kako bi hrvatska znanost postała konkurentna u Europi i svijetu. Medunarodna suradnja Medicinskog fakulteta temelji se na otvorenosti prema svijetu te uspostavljanju i održavanju suradnje s inozemnim kolegama kroz nastavu i znanstveni rad. Ključne aktivnosti usmjerene su na privlačenje što većeg broja vrhunskih znanstvenika koji bi omogućili bolju međunarodnu suradnju, veći broj znanstvenih projekata te uključivanje u istraživanja u gospodarstvu i javnome sektoru.

1. **OBRAZLOŽENJE PROGRAMA (AKTIVNOSTI I PROJEKATA)**

**2.1. Visokoobrazovni nastavni rad**

Fakultet ustrojava i izvodi nastavu na četiri integrirana prijediplomska i diplomska studija (Medicina, Medicina na engleskom jeziku, Dentalna medicina i Farmacija). Svi studijski programi izvode se u skladu s Bolonjskom deklaracijom i direktivom Europske Komisije.

Fakultet godišnje upisuje na integriranim studijima Medicina i Dentalna medicina ukupno 120 (90+30) studenata, 30 studenata na zajedničkom studiju Farmacija s Kemijsko -tehnološkim fakultetom Split, te 70 studenata na studiju Medicina na engleskom jeziku, a diplomira prosječno 185 studenata

Medicinski fakultet u Splitu prvi je fakultet u RH koji je pokrenuo Doktorsku školu. Razlog pokretanja škole je bolja organizacija i racionalizacija poslijediplomskih studija objedinjavanjem zajedničkih obveznih predmeta i izbjegavanjem multipliciranja nastavnih sati za one sadržaje koji se mogu dijeliti medu studijima.

Doktorska škola nudi tri doktorska studija (Klinička medicina utemeljena na dokazima, Biologija novotvorina i Translacijska istraživanja u biomedicini-TRIBE), te četrnaest specijalističkih studija (Klinička epidemiologija, Sleep Medicine — Medicina spavanja, Pedijatrija, Anesteziologija, reanimatologija i intenzivna medicina, Patologija i citologija, Oftalmologija i optometrija, Opća interna medicina, Gastroenterologija, Kardiologija, Neurologija, Klinička radiologija, Psihijatrija, Onkologija i radioterapija te Abdominalna kirurgija.

Na poslijediplomskim studijima upisuje se godišnje oko 60 studenata, a doktorira prosječno 25 studenata. Na Specijalističkim studijima specijaliziralo je 82 studenta, od ukupno 165 upisanih. Završio je natječaj za upis na Sleep Medicine-Medicinu spavanja, Abdominalnu kirurgiju i Pedijatriju, te se očekuje oko 36 kandidata za upis.

Ukupno, u okviru svih progama, na Fakultetu ukupno studira 1.627 studenta (integrirani studiji za koje evidenciju vodi MF Split 1.214, ukupno na Doktorskim studijima i Sveučilišnim poslijediplomskim specijalističkim 453).

**2.2. Znanstveno-istraživački rad**

Znanstveni i istraživački rad segment je djelatnosti Fakulteta koji je ključan za:1. Postizanje međunarodnog ugleda institucije, i 2. Osiguranje razvoja na najvišoj razini. Glavni ishod znanstvene djelatnosti Fakulteta jesu: A. izvrsni znanstveni radovi te B. projekti koji su dobiveni i koje realiziraju znanstvenici Medicinskog fakulteta.

Veliku važnost Fakultet stavlja na međunarodne suradnje, jer je poznato da surađivanje s drugima, a posebice s izvrsnim znanstvenim institucijama poboljšava znanstvene rezultate. Znanstvenici Fakulteta aktivno sudjeluju u brojnim nacionalnim i medunarodnim projektima s različitim međunarodnim institucijama, financiranima od strane različitih istraživačkih organizacija i programa. Fakultet potiče sve navedene aktivnosti.

**2.3. Stručni rad**

Važna aktivnost Fakulteta su i programi cjeloživotnog stručnog obrazovanja koji se odvijaju kroz tzv. Tečajeve trajne medicinske izobrazbe (TMI) koje organiziraju naši nastavnici, a uključuju sve oblike poslijediplomskog usavršavanja izvan redovnih poslijediplomskih studija. Tečajevi imaju za cilj stručno usavršavanje te obnavljanje i proširivanje znanja i vještina potrebnih u svakodnevnoj medicinskoj praksi. Polaznici su uglavnom doktori medicine ali i drugi stručnjaci koji se bave djelatnostima pružanja zdravstvene zaštite. Osim što su tečajevi trajne medicinske izobrazbe „potreba te etička i moralna obveza" (Europska udruga medicinskih specijalista), stalno medicinsko usavršavanje je i zakonska obveza kojom zdravstveni djelatnici obnavljaju odobrenje (licenciju) za rad. Kontrolu kvalitete tečajeva osigurava Povjerenstvo za trajnu medicinsku izobrazbu.

Osim tečajeva, fakultet organizira razne radionice, seminare i ljetne škole.

U okviru Fakulteta djeluje i Povjerenstvo za sudbena mišljenja koje obavlja sudska medicinska vještačenja na zahtjev sudova iz cijele Hrvatske, te Laboratorij za kliničku neuroznanost/Centar za medicinu spavanja koji u suradnji s KBC Split obavlja dijagnostičke postupke polisomnografskog snimanja bolesnika s poremećajem spavanja.

Fakultet također pruža i razne konzultantske usluge iz djelokruga svoga rada.

**3. ZAKONSKE I DRUGE PODLOGE NA KOJIMA SE ZASNIVAJU PROGRAMI** Programi Medicinskog fakulteta zasnivaju se na slijedećim dokumentima:

 - Zakon o visokom obrazovanju i znanstvenoj djelatnosti (NN br 119/22)

* Zakon o ustanovama (NN br. 76/93., 29/97, 47/99, 35/08, 127/19, 151/22)
* Zakon o proračunu (NN br. 144/21),
* Pravilnik o proračunskim klasifikacijama (NN br. 4/2024
* Pravilnik o proračunskom računovodstvu i računskom planu (NN br. 158/23)
* Upute za izradu prijedloga financijskog plana razdjela 080-Ministarstvo znanosti i obrazovanja za razdoblje 2025-2027.

**4. CILJEVI PROVEDBE PROGRAMA U RAZDOBLJU 2024.-2026. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1. NASTAVNA DJELATNOST**

Ciljevi MEFST-a primarno su orijentirani prema osiguranju kvalitete svih nastavnih programa koji će voditi ostvarivanju izvrsnih nastavnih rezultata.

Organizacijom izvanrednih nastavnih aktivnosti (konzultacije, predavanja problematičnog gradiva-kolokviji), maksimalizirati spremnost studenata za izlazak na ispit, a s konačnim ciljem stjecanja boljeg znanja studenata i veće prolaznosti.

**OBRAZLOŽENJE CILJA**

Izvrsnost se mjeri prema interesu kandidata za odredeni studij. Svi pokazatelji govore da su svi studiji koje nudi MEFST vrlo atraktivni za kandidate i ne bi trebalo biti bojazni za popunjavanje kvota upisa. O kvaliteti kandidata, kao i nastavnih programa i izvedbi studija, govori činjenica da je uspješnost studiranja na svim studijima MEFST najveća na Sveučilištu u Splitu. Pokazatelj učinka je broj upisanih studenata te prihodi od školarina.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost2025. | Ciljana vrijednost2026. | Ciljana vrijednost2027. |
| Pokaza telj učinka | Integrirani prijediplomski i diplomskistudiji |  |  |  |  |  |  |
| Medicina | Broj | 560 | MEFST | 560 | 560 | 560 |
| Od toga participira u troškovima1.327,23 € | Broj | 30 | MEFST | 34 | 34 | 34 |
| Od toga participira u troškovima do398,17 € | Broj | 30 | MEFST | 30 | 30 | 30 |
|  | Dentalna medicina | Broj | 180 | MEFST | 180 |  | 180 | 180 |
| Od toga participira u troškovima1.327,23 € | Broj | 6 | MEFST | 8 |  | 8 | 8 |
| Od toga participira u troškovima do398,17 € | Broj | 8 | MEFST | 10 |  | 10 | 10 |
| Farmacija | Broj | 160 | MEFST | 160 |  | 160 | 160 |
| Od toga participira u troškovima1.327,23 € | Broj | 5 | MEFST | 8 |  | 8 | 8 |
| Od toga participira u troškovima do398,17 € | Broj | 20 | MEFST | 18 |  | 18 | 18 |
| Medicina na engleskomjeziku | Broj | 308 | MEFST | 320 |  | 320 | 320 |
| Od toga plaćaju školarinu  | Broj | 308 | MEFST | 320 |  | 320 | 320 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | PDS studijiDoktorski i specijalistički | Jedinica | Polazna vrijednost 2024. | Izvor podataka | Ciljana vrijednot2025. | Ciljana vrijednost2026. | Ciljana vrijednost2027. |
| EBM | Broj | 181 | MEFST | 10 | 10 | 10 |
| TRIBE | Broj | 80 | MEFST | 15 | 15 | 15 |
| Biologijanovotvorina | Broj | 113 | MEFST | 20 | 20 | 20 |
| Medicina spavanja | Broj | 13 | MEFST | 15 | 15 | 15 |
|  | Klinička epidemiologija  | Broj | 0 | MEFST | 0 | 0 | 0 |
|  | Pedijatrija | Broj | 18 | MEFST | 13 | 10 | 10 |
|  | Anesteziologija, reanimatologija i intenzivna medicina | Broj | 8 | MEFST | 0 | 10 | 0 |
|  | Oftalmologija i optometrija | Broj | 0 | MEFST | 0 | 10 | 0 |
|  | Patologija i citologija | Broj | 10 | MEFST | 0 | 10 | 0 |
|  | Opća interna medicina | Broj | 0 | MEFST | 0 | 10 | 0 |
|  | Gastroenterologija | Broj | 0 | MEFST | 0 | 10 | 0 |
|  | Kardiologija | Broj | 7 | MEFST | 0 | 0 | 10 |
|  | Psihijatrija | Broj | 5 | MEFST | 0 | 10 | 0 |
|  | Neurologija | Broj | 6 | MEFST | 0 | 10 | 0 |
|  | Klinička radiologija | Broj | 7 | MEFST | 0 | 10 | 0 |
|  | Onkologija i radioterapija | Broj | 0 | MEFST | 0 | 0 | 0 |
|  | Abdominalna kirurgija | Broj | 0 | MEFST | 6 | 0 | 10 |

**CILJ 2. ZNANSTVENO - ISTRAŽIVAČKI RAD**

**OBRAZLOŽENJE CILJA**

Izvrsnost bilo koje znanstveno-nastavne institucije u svijetu primarno se mjeri njenim ostvarenim znanstvenim rezultatima. Znanstvena izvrsnost se primarno prikazuje prema načelima Klaićeve formule (parcijalno autorstvo x IF časopisa / medijan IF područja). Stoga su ciljevi MEFST-a primarno biti orijentirani prema stvaranju preduvjeta i poticanje ostvarivanja izvrsnih znanstvenih rezultata. Važan element znanstvenog profila neke institucije jesu i njeni poslijediplomski studiji i studenti na tim studijima, a i to se reflektira u ciljevima MEFST.

POKAZATELJI UČINKA

|  |  |  |  |  |
| --- | --- | --- | --- | --- |
| KATEGORIJA | DEFINICIJA | JEDINICA | POLAZNAVRIJEDNOST |  |
| CILJANE VRIJEDNOSTI |
| 2024. | 2025. | 2026. | 2027. |
| A | TOP RADOVI (WOS - IF > 10) | BR. | 15\* | 20 | 21 | 22 |
| B | IZVRSNI RADOVI (WOS - IF > 4 < 10) | BR. | 108\* | 115 | 120 | 125 |
| C | PROJEKTI (PARTNER MEFST | BR. | 13 | 15 | 16 | 17 |
| D | PROJEKTI (NOSITELJ MEFST) | BR. | 15 | 17 | 18 | 20 |
| E | WoS CC RADOVI | BR. | 361\* | 380 | 390 | 400 |
| F | USPJEŠNOST DR. SC. | BR. | 31\* | 34 | 35 | 35 |
| G | KVALITETA DR. SC.\*\* | BR. | 1\* | 2 | 4 | 5 |

\*stanje u rujnu 2024

\*\* doktorat; objedinjeni radovi

**Korisnik državnog proračuna u ulozi korisnika EU sredstava**

Kada se na razini aktivnosti/ projekta radi o aktivnostima/ projektima korisnika državnog proračuna koji se sufinanciraju iz EU fondova, obrazloženja i pokazatelje rezultata potrebno je vezati za projektne aktivnosti i projektne pokazatelje.

U obrazloženje je svakako potrebno navesti ključne aktivnosti koje se provode u sklopu projekta, a prikaz izračuna planiranih sredstava povezati s tim aktivnostima. Potrebno je navesti koliko se sredstava ukupno predviđa utrošiti za svaku godinu predmetnog proračunskog ciklusa.

Pokazatelje rezultata potrebno je povezati s direktnim rezultatima provedbe aktivnosti u sklopu projekta, a, gdje je primjenjivo, mogu se preuzeti pokazatelji iz projektnih prijedloga, odnosno sklopljenih ugovora o dodjeli bespovratnih sredstava.

**“Provjera točnosti informacija o zdravlju”; NextGenerationEU / NPOO.C1.1.1.R6-I2.01**

Jačanje kapaciteta postojećeg provjeravatelja (Centar za medicinu utemeljenu na dokazima) i projektnih partnera (KBC Split, MedILS, HUSŽ) radi unapređenja postojećih procedura i metodologije provjere točnosti informacija, te uspostava nove platforme na kojoj će se objavljivati provjerene informacije s područja zdravlja i medicine, te edukacija medijskih djelatnika i studenata novinarstva i komunikacija.

|  |  |
| --- | --- |
| **Naziv računa** | **2025.** |
| Plaće za redovan rad | 2.810,30 |
| Službena putovanja |  |
| Usluge promidžbe i informiranja |  |
| Intelektualne i osobne usluge |  |
| Reprezentacija | 100,00 |
| Isplate partnerima: |  |
| Tekući prijenosi između proračunskih korisnika istog proračuna temeljem prijenosa EU sredstava | 1.042,76 |
| Tekuće donacije iz EU sredstava | 4.895,56 |

**“Istraživanje i razvoj mikroenkapsulirane peludi za modulaciju mikrobiote tankog crijeva” / IP.1.1.03 - inačica 6 Jačanje strateških partnerstva za inovacije u procesu industrijske tranzicije (SPIN); ERDF**

Crijevni poremećaji, kao što su sindrom pretjeranog bakterijskog prerastanja u tankom crijevu i sindroma iritabilnog crijeva, predstavljaju sve veće zdravstveno i financijsko opterećenje na globalnoj razini. Polazeći od značajnog društvenog izazova i nedostatka učinkovitih rješenja, projektom se istražuje i razvija mikroenkapsulacija peludi bušinca i mikroenkapsulirana pelud kao inovativan dodatak prehrani namijenjen modulaciji mikrobiote tankog crijeva. Cilj je da članovi SPIN konzorcija kroz istraživanje i razvoj proizvoda i usluga više dodane vrijednosti doprinesu industrijskoj tranziciji Jadranske Hrvatske, prevenciji i ublažavanju simptoma navedenih poremećaja i njihovih nepovoljnih posljedica na društvenoj razini.

|  |  |  |  |
| --- | --- | --- | --- |
| **Naziv računa** | **2025.** | **2026.** | **2027.** |
| Plaće za redovan rad | 26.379,61 | 26.379,61 | 26.379,61 |
| Doprinosi za obvezno zdravstveno osiguranje | 4.352,63 | 4.352,63 | 4.352,63 |

Fakultet kao partner sudjeluje u sljedećim Obzor2020 i Obzor Europe projektima:

* H2020-SC1-BHC-2018-2020 Topic: SC1-BHC-06-2020 Type of action: RIA GA.ID. 965417 Revolution of sleep diagnostics and personalized health care based on digital diagnostics and therapeutics with health data integration       SLEEP REVOLUTION
* HORIZON-HLTH-2021-STAYHLTH-01    GA.ID. 101057182     Gene Environment interactions in Mental health trajectories of Youth    Youth-GEMS
* HORIZON-WIDERA-2021-ERA-01 GA.ID. 101058587 improving Research Ethics Expertise and Competencies to Ensure Reliability and Trust in Science      iRECS
* HORIZON-CL6-2022-FARM2FORK-01     GA.ID. 101084204 Curing EU aquaculture by co-creating health and welfare innovations CURE4Aqua
* DIGITAL-2021-EDIH-01      GA.ID. 101083735     Artificial Intelligence for Smart Healthcare and Medicine            AI4HEALTH.Cro
* HORIZON-WIDERA-2022-ERA-01) Type of action HORIZON-RIA HORIZON Research and Innovation Actions            GA.ID. 101094852     improving Reproducibility In SciencE iRISE
* Call Enhancing the European R&I system (HORIZON-WIDERA-2023-ERA-01) Type of action: HORIZON-CSA HORIZON 101131683 Challenges and innovative changes in research ethics reviews CHANGER

Odobrena su dva nova projekta u okviru programa Obzor Europa kojima će Fakultet sudjelovati kao coordinator; početak projekata se očekuje u prosincu 2024. te u siječnju 2025.

* Call: HORIZON-HLTH-2024-IND-06 (A competitive health-related industry; Topic: HORIZON-HLTH-2024-IND-06-08 Type of Action: HORIZON-RIA; naziva: European Framework for Advanced Medical Technology Evaluation and Follow-up EU4MEDTECH, voditeljice prof. dr. sc. Ane Marušić
* call: HORIZON-WIDERA-2023-ACCESS-07-01: Excellence Hubs; naziva: Innovating Thyroid Health with Genomics and Predictive Algorithms through Collaborative Excellence (InnoThyroGen) prijavljen na natječaj HORIZON,; voditeljice prof. dr. sc. Tatijane Zemunik

Planirani troškovi provedbe navedenih projekata većinom se vezani uz trošak osoblja te sudjelovanje članova projektnih timova na projektnim sastancima, projekti za potrebe provedbe aktivnosti nemaju planirane veće nabave.

**CILJ 3. STRUČNA DJELATNOST**

Kontinuirano obavljati i unapređivati sve vidove stručne djelatnosti.

Otvoriti Polikliniku Academicus, Polikliniku za dentalnu medicinu i pokrenuti studij dentalne medicine na engleskom jeziku.

Poliklinika za dentalnu medicinu:

Naš Fakultet je sa KBC-om Split te sa Sveučilištem u Splitu načelno dogovorio korištenje prostora u ambulanti dentalne medicine na Kampusu za specijalističku djelatnost u okviru specijalističke djelatnosti dentalne medicine KBC Split. Međutim, na zahtjev za odobrenjem specijalističke djelatnosti iz dentalne medicine još nije odgovoreno od strane Ministarstva zdravstva.

Tamo bi se provodila klinička nastava na pacijentima KBC-a; kliničku djelatnost i nastavu bi provodili naši zaposlenici a ujedno i kumulativni zaposlenici KBC-a Split.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|   | *Definicija* | Jedinica | Polazna vrijednost | Izvor podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| **Pokazatelj učinka** | *TMI* | Broj | 7 | MEFST | 11 | 12 | 14 |
| *Sudska vještva* | Broj | 7 | MEFST | 20 | 22 | 24 |
| *Polisomnografska snimanja* | Broj | 800 | MEFST | 750 | 750 | 750 |
| *Poliklinika* *Academicus* | Broj | 1 | MEFST |  | 1 |  |
| *Poliklinika za dentalnu medicinu* | Broj | 1 | MEFST |  | 1 |  |
| *Studij dentalne medicine-engl.* | Broj | 1 | MEFST |  |  | 1 |

**5. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Prema Analizi uspješnosti studiranja za akad. god. 2022./2023, u kategoriji polaznika koji su ostvarili 55 ili više ECTS bodova na Sveučilištu u Splitu, Medicinski fakultet je vodeća sastavnica s 76% studenata. Nadalje, prema istoj Analizi u kategoriji integriranih preddiplomskih i diplomskih studija, Medicinski fakultet se ističe s 86% studenata koji su završili studij u redovnom roku od 6 godina.

Na godišnjoj razini zaposlenici Fakulteta objavljuju oko 400 znanstvenih članaka (indeksiranih u bazi podataka Web of Science Core Collection), s prosječnim čimbenikom odjeka od oko 5,00.

Medicinski fakultet realizirao je (ili su još uvijek u realizaciji) ukupno 28 znanstvenoistraživačkih projekata u 2024.. g. Sva istraživanja koja se provode na Fakultetu u skladu su s nacionalnim i europskim strateškim istraživačkim prioritetima.

Broj fakultetskih zaposlenika u znanstveno-nastavnim zvanjima u punom radnom odnosu (FTE, full time equivalent) je 85,70 što Medicinski fakultet u Splitu (MEFST) čini jednim od najmanjih medicinskih fakulteta u Republici Hrvatskoj (a i u širim okvirima). lako je po mnogim parametrima jedan od najmanjih fakulteta u RH, po znanstvenim postignućima, tj. po broju i kvaliteti radova objavljenih po jednom znanstveniku MEFST je jedna od najkvalitetnijih hrvatskih znanstvenih institucija te s pravom može istaknut krilaticu - maleni i izvrsni.

U 2024. godini na Medicinskom fakultetu održano je 7 tečajeva trajne medicinske izobrazbe; izvršeno 7 medicinskih vještačenja; izvršeno 800 polisomnografskih snimanja pacijenata u Laboratoriju za kliničku neuroznanost/ Centru za medicinu spavanja; obranjen 31 doktorat znanosti; objavljeno 15 top radova 108 izvrsnih radova, 361 rad indeksiran u Web of Science Core Collection (stanje u rujnu 2024.). Radi se na projektima od kojih je na 15 MF nositelj, a na 13 partner.

 DEKAN:

 Prof. dr. sc. Ante Tonkić